Sisäasiainministeriölle

viite: 	SM lausuntopyyntö 29.10.2012 (SM054:00/2012)

LAUSUNTO HALLITUKSEN ESITYSLUONNOKSESTA LAIKSI POLIISIN HALLINNOSTA ANNETUN LAIN MUUTTAMISESTA

Viitekohdassa mainitusta asiasta PUSH ry ja Nimismiesyhdistys lausuvat yhteisesti seuraavan.

1. Korkeasti koulutettujen asema poliisihallinnossa

Yhdistykset arvostelevat uudistuksessa sitä, että poliisin hallintolaki ei turvaa juridisen osaamisen säilymistä poliisissa. Tämä olisi yhteiskunnallisesti erittäin tärkeää, kun juristien määrä poliisissa koko ajan laskee. Lisäksi oikeutettu kritiikki poliisin oikeudellista asiantuntemusta kohtaan on myös alati yltynyt.

Yhdistykset ry ehdottaa, että vähintään lain perusteluihin otetaan teksti poliisissa työskentelevien lakimiesten asemasta ja siitä, että jokaisessa poliisiyksikössä tulee olla riittävä määrä lakimiehen tehtävässä työskenteleviä virkamiehiä.

Edellä todettu arvostelu koskee myös muita korkeasti koulutettujen aloja. Poliisissa on syytä turvata huippuasiantuntemus monelta eri alalta eikä sen säilyminen suinkaan ole varmaan siinä tilanteessa, kun yksipuolisesti vain puhutaan hallinnon keventämisestä.

	Antero Rytkölä
	puheenjohtaja, Push ry
	Juko ry:n valtakunnallinen luottamusmies poliisihallinnossa